b'\n_START_ARTICLE_\nInformationssikkerhed\n_START_PARAGRAPH_\nInformationssikkerhed er kontrol over information. _NEWLINE_N\xc3\xa5r informationer sikres, foreg\xc3\xa5r det grundl\xc3\xa6ggende ved, at en eller anden form for kontrol over information er i anvendelse. Det essentielle ved informationssikkerhed er, at kunne styre og sikre kontrollen over hvem eller hvad, der m\xc3\xa5 f\xc3\xa5 eller p\xc3\xa5virke information p\xc3\xa5 et givent tidspunkt. _NEWLINE_Typisk vil informationssikkerhed blive referet til virksomheders eller myndigheders evne til, at efterleve krav til informationssikkerhed (compliance) efter g\xc3\xa6ldende lovkrav eller en godkendt standard (fx DS484). I erhvervsm\xc3\xa6ssig sammenh\xc3\xa6ng er form\xc3\xa5let gennem procesledelse, at styre og have kontrol over fortrolighed, integritet (p\xc3\xa5lidelighed) og tilg\xc3\xa6ngelighed. Informationssikkerhed udg\xc3\xb8r her er et fundament, som faglige discipliner bygger oven p\xc3\xa5, fx It-sikkerhed, informationssikkerhedsledelse og IT-revision._NEWLINE_Informationssikkerhed findes dog ogs\xc3\xa5 i naturen. Vores arvemateriale (DNA) er i den biologiske celle underlagt kontrolmekanismer, som har til hensigt, at sikre tilg\xc3\xa6ngelighed og integritet p\xc3\xa5 et givent tidspunkt i cellens livscyklys.\n_START_SECTION_\nGrundl\xc3\xa6ggende principper\n_START_PARAGRAPH_\nCIA-triaden fra engelsk confidentiality, integrity and availability; dansk fortrolighed, dataintegritet og tilg\xc3\xa6ngelighed er hjertet of informationsikkerhed. (Medlemmerne af den klassiske InfoSec triade \xe2\x80\x94 fortrolighed, dataintegritet og tilg\xc3\xa6ngelighed \xe2\x80\x94 bliver ofte omtalt i litteraturen som sikkerhedsattributter, egenskaber, sikkerhedsm\xc3\xa5l, fundamentale aspekter, informationskriterier, kritisk informationskarakteristikker og grundl\xc3\xa6ggende byggeblokke.) Men det debatteres stadig om denne CIA-triade er tilstr\xc3\xa6kkelig til at adressere de hurtigt skiftende teknologi og virksomhedskrav, med anbefalinger som \xc3\xb8nsker at udvide f\xc3\xa6llesm\xc3\xa6ngden mellem tilg\xc3\xa6ngelighed og fortrolighed, s\xc3\xa5vel som forholdet mellem sikkerhed og privatliv. Andre principper s\xc3\xa5som "reviderbarhed" er nogle gange blevet foresl\xc3\xa5et; det er blevet p\xc3\xa5peget at problemstillinger s\xc3\xa5som uafviselighed ikke let kan tilpasses med de tre kernebegreber._NEWLINE_I 1992 og revideret i 2002 foreslog OECD\'s Guidelines for the Security of Information Systems and Networks _NEWLINE_de ni generelt accepterede principper: bevidsthed, ansvarlighed, reaktionssvar, etik, demokrati, risikovurdering, sikkerheds design og implementation, sikkerhedsadministration, and fornyet sikkerhedsvurdering.'